钦定古今图书集成/明伦汇编/氏族典/第205卷 > 高汝砺
## 钦定古今图书集成/明伦汇编/氏族典/第205卷 > 高汝砺

按《金史高汝砺传》：“汝砺字岩夫，应州金城人。登大定
十九年进士第，莅官有能声。明昌五年，自同知绛阳
军节度事，起为石州刺史。承安元年入为左司郎中，
未几擢为左谏议大夫。二年为同知大兴府事。四年
十二月为陕西东路转运使。泰和元年七月，改西京
路转运使。二年正月，为北京临潢府路按察使。四年”
二月，迁河北西路转运使。十一月，进中都路都转运
使。六年六月，拜户部尚书。时钞法不能流转，汝砺随
事上言，多所更定，民甚便之。贞祐二年六月，宣宗南
迁，次邯郸，拜汝砺为参知政事。迁尚书右丞。四年正
月，拜尚书左丞，连上表乞致仕，优诏不许。兴定四年，
拜平章政事，俄而进拜尚书右丞相、监修国史，封寿
国公。五年，迁荣禄大夫。有投《匿名书》云：“高某不退，当
杀之。”汝砺因是告老，优诏不许。正大元年三月，薨，年
七十一，配享宣宗庙。